Աստուածաշունչը ճշգրիտ եւ այժմէական տեղեկոյթ է պարունակում: Նրա ամենակարեւոր պատգամը՝ փրկագործութիւնը, համընդհանրօրէն եւ մշտապէս կիրառելի է մարդկութեան համար: Աստուծոյ Խօսքը երբեք չի հնանայ, չի փոխարինուի եւ չի բարելաւուի: Հասարակութիւնները, մշակոյթները, օրէնքները փոխւում են, սերունդներ են գալիս եւ գնում, բայց Աստուծոյ Խօսքը այսօր նոյնքան պատշաճ ու այժմէական է, որքան առաջին անգամ գրի առնուելու ժամանակ: Աստուածաշնչում ամէն բան չէ, որ անհրաժեշտաբար կիրառելի է այսօր եւ յատուկ մեզ համար, բայց Աստուածաշունչն ամբողջութեամբ պարունակում է ճշմարտութիւն, որը կարող ենք եւ պարտաւոր ենք կիրառել մեր կեանքում այսօր: